
בחינת הגמר
היחידה למחקר התרבות

בחינת הגמר היא חלק מחובות המסלול העיוני, ומרכיבה 10 אחוזים מציון התואר.
סטודנטיות.ים שהשלימו את מכסת הקורסים במסלול זה והגישו עבודות בכל הקורסים הנדרשים, יוכלו לגשת לכתיבת בחינת הגמר. 
הסטודנטיות.ים יתבקשו לבחור בנושא אחד מתוך מאגר נושאים המוצע על פי תחומי המומחיות של מרצות ומרצי היחידה. הנבחנת או הנבחן יפנו למרצה הרלוונטי.ת ויחד תגובש שאלת המחקר, רשימת הספרות המחקרית (לפחות חמישה פריטים) והמקורות. ההצעה לבחינה תישלח לראשת היחידה לצורך אישורה.
 את בחינת הגמר יש להגיש עד חודש לאחר אישור ההצעה. 
היקף בחינת הגמר: עד 3,500 מילים, בין שישה לשבעה עמודים. גודל גופן 12, מרווח של שורה וחצי.
בבחינת הגמר מתבקשות.ים הסטודנטיות.ים להפגין שליטה במיומנויות אקדמיות של חקר התרבות כגון, חשיבה תיאורטית וביקורתית, שימוש בכלים מושגיים לצורך ניתוח המקורות, הכרת מתודות של בחינת מקורות והצלבתם, וכתיבה אקדמית בהירה ורהוטה.
נושאי בחינת הגמר לשנת תשפ"ו-תשפ״ז הם:
מעבר בין תרבויות בעקבות הגירה שלילית (emigration) מישראל – ד"ר דלית בלוך
מדיה וסוגיות מגדריות  – ד"ר סיגל ברק-ברנדס
ניירות של ילדים כמקור להיסטוריה תרבותית – פרופ' יעל דר
 קהילה וזהות בזירות מקוונות – ד"ר רותם לשם
 ייצוגים תרבותיים של טבע ובעלי חיים – ד"ר טל קוגמן
 ייצוגי הגירה ואתניות בספרות ילדים  –ד"ר רימה שיכמנטר
 תרבות חומרית של ילדים – ד״ר הילה שלם בהרד
